ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๕๐๐ กิโลโวลต์

จากสถานีไฟฟ้าย่อยชัยภูมิ ๒ ไปยังสถานีไฟฟ้าย่อยท่าตะโก

(ฉบับที่ ๒)

โดยที่เห็นสมควรกำหนดเขตสำรวจสายส่งไฟฟ้าขนาด ๕๐๐ กิโลโวลต์ จากสถานีไฟฟ้าย่อยชัยภูมิ ๒ จังหวัดชัยภูมิ ไปยังสถานีไฟฟ้าย่อยท่าตะโก จังหวัดนครสวรรค์ เป็นการเพิ่มเติม

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๕๐๐ กิโลโวลต์ จากสถานีไฟฟ้าย่อยชัยภูมิ ๒ ไปยังสถานีไฟฟ้าย่อยท่าตะโก เป็นการเพิ่มเติมจากที่เคยประกาศไว้ในราชกิจจานุเบกษา ฉบับประกาศและงานทั่วไป เล่ม ๑๒๔ ตอนพิเศษ ๑๘๑ ง วันที่ ๒๒ พฤศจิกายน ๒๕๕๐ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

จังหวัดชัยภูมิ

๑. อำเภอหนองบัวแดง  ตำบลถ้ำวัวแดง  ตำบลท่าใหญ่    ตำบลคูเมือง

                             ตำบลกุดชุมแสง

๒. อำเภอภักดีชุมพล     ตำบลบ้านเจียง  ตำบลแหลมทอง

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๓๐ เมษายน พ.ศ.๒๕๕๑

สมบัติ  ศานติจารี

ผู้ว่าการการไฟฟ้าฝ่ายผลิตแห่งประเทศไทย